**Často kladené otázky**

 **súvisiace s poskytovaním dotácie v pôsobnosti Ministerstva spravodlivosti SR na presadzovanie, podporu a ochranu ľudských práv a slobôd a na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie**

1. **Koľko žiadostí si v rámci Výzvy na predkladanie žiadostí o poskytnutie dotácie na rok 2025 môže podať jeden žiadateľ ?**

Každý oprávnený žiadateľ môže v rámci Výzvy na predkladanie žiadostí o poskytnutie dotácie predložiť viacero žiadostí o dotáciu, ktoré sa vzájomne líšia.

# Kde a akým spôsobom môžem požiadať o poskytnutie dotácie?

Ministerstvo na svojom webovom sídle zverejňuje výzvu na prekladanie žiadostí o poskytnutie dotácie na presadzovanie, podporu a ochranu ľudských práv a slobôd a na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie. Žiadatelia sú oprávnení predkladať svoje žiadosti do termínu stanoveného výzvou. Podrobnosti o spôsobe predkladania žiadostí, formuláre žiadostí a postup pre predloženie žiadosti nájdete na <http://www.justice.gov.sk/sluzby/dotacie-na-podporu-ludskych-prav/>..

1. **V akej výške možno žiadať dotáciu?**

Minimálna výška jednej žiadosti o poskytnutie dotácie je 5.000 EUR, a najvyššia možná výška je 50.000 EUR.

1. **V koľkých exemplároch je potrebné zaslať žiadosť o poskytnutie dotácie?**

Žiadosť spolu s požadovanými prílohami je potrebné doručiť v jednom vyhotovení elektronicky do systému https://justice.egrant.sk a žiadosť bez príloh v jednom listinnom vyhotovení. Akceptované budú len tie žiadosti, ktoré sú predložené na predpísaných formulároch. Odporúčame pre vlastnú potrebu si vyhotoviť kópiu žiadosti o poskytnutie dotácie.

1. **Čo v prípade, ak žiadosť nespĺňa všetky potrebné náležitosti?**

Ak doručená žiadosť nespĺňa všetky zákonné náležitosti, vyzve ministerstvo žiadateľa do eletronickej schránky, aby v dodatočnej lehote 5 pracovných dní tieto nedostatky odstránil. Ak v dodatočnej lehote nepríde zo strany žiadateľa k odstráneniu nedostatkov, ministerstvo nebude na takúto žiadosť prihliadať z dôvodu jej neúplnosti.

1. **Ako je určená výška spolufinancovania žiadateľa na projekte?**

Pre žiadateľov je určené spolufinancovanie vo výške minimálne 5 % z celkového rozpočtu projektu. Ak nie je dotácia poskytnutá v požadovanej výške, spolufinancovanie sa môže znížiť úmerne k výške poskytnutej dotácie.

1. **Ako je možné doplniť do podanej žiadosti chýbajúce náležitosti?**

Žiadateľ bude vyzvaný, aby v lehote 5 pracovných dní odstránil v žiadosti zistené nedostatky. Ak tak žiadateľ v stanovenej lehote neurobí, žiadosť bude zamietnutá, o čom bude žiadateľ písomne informovaný.

1. **Kedy je posledný deň na podanie žiadosti?**

Posledný deň na predloženie písomného vyhotovenia žiadosti o dotáciu je posledný deň uvedený v predmetnej výzve. Pri zasielaní poštou je rozhodujúci údaj na poštovej pečiatke, pri osobnom podaní žiadosti v podateľni ministerstva najneskôr v posledný deň uvedený v predmetnej výzve.

1. **Na koho sa môžem obrátiť v prípade, že mám ďalšie otázky?**

V prípade ďalších otázok kontaktujte Odbor ľudských práv Ministerstva spravodlivosti SR na emailovej adrese dotacie@justice.sk, prípadne na telefónnom čísle 02/88891578 alebo 02/88891427.

1. **V prípade nepriaznivých okolností, môžem niektoré aktivity zrealizovať po 31.12.?**

V prípade, že dotácia Vám bola poskytnutá pred 31. júlom príslušného roka realizácia aktivít a rovnako aj čerpanie dotácie možné iba počas príslušného rozpočtového roka, od 1. januára do 31. decembra. V prípade, že dotácia Vám bola poskytnutá po 31. júli príslušného roka, realizácia aktivít a rovnako aj čerpanie dotácie možné do 31. marca nasledujúceho rozpočtového roka, okrem osobných výdavkov v zmysle zákona o rozpočtových pravidlách.

1. **V akom termíne musíme odovzdať vyúčtovanie dotácie, môžeme si prípadne termín predĺžiť?**

Vyúčtovanie dotácie ste povinný predložiť poskytovateľovi najneskôr do 31. januára nasledujúceho rozpočtového roka, prípadne 10. apríla nasledujúceho rozpočtového roka, ak Vám dotácia bola poskytnutá po 31.júli príslušného rozpočtového roka. Môžete požiadať o predĺženie termínu na predloženie vyúčtovania dotácie, najneskôr 15 dní pred platným termínom. V žiadosti priamo navrhnite dobu, o ktorú navrhujete termín predĺžiť.

1. **Môžem osobné výdavky vyplácať na faktúru?**

Nie, na faktúru je možné vyplácať iba výdavky na tovary a služby.

1. **Kto vyhodnocuje a rozhoduje o podaných žiadostiach ?**

Žiadosti o udelenie dotácie na poskytnutie dotácie na presadzovanie, podporu a ochranu ľudských práv a slobôd a na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie vyhodnocuje komisia, ktorú zriaďuje ministerstvo.